Margir telja að ákveðið atferli hæfi betur konum en körlum án þess að geta gefið viðhlítandi skýringu á skoðun sinni . Þetta gerist í hvert sinn sem ég heyri fólk bæta við “ og konur ” þegar það talar almennt um menn og þegar fólk finnur sig knúið til að skeyta við kynferði kvenna þegar talað er um einhverja hópa og starfstéttir , sbr. handboltakona , fréttakona ; líka þegar upplýst , jafnréttissinnað fólk hefur snúið sér í heilhring með því að tala um þessa og hina “ stýruna ” þegar konur eru við stjórn , greinilega í því skyni að kyngreina starfsheiti þeirra . Hvaða ættkvísl tilheyra konur ? Eru þær bara eitthvað ? Orðin og skilgreiningar þeirra geyma margvíslegan fróðleik og umhugsunarefni og sama máli gegnir um málshætti og orðatilæki . Ýmis önnur viðmið sem okkur er tamt að grípa til eins og t.d. sköpunarsagan , þegar við tjáum okkur um samskipti kynjanna , geyma líka alls konar upplýsingar sem vert er að skoða . Ég hef tekið saman nokkra örpistla um þetta í því skyni að fá fólk til að staldra við og velta aðeins vöngum yfir því sem það segir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .